Klein Arcana

Die Klein Arcana is die stelkaarte (kleurkaarte) in 'n pak tarotkaarte wat vir waarsêery gebruik word. Gewone tarotkaarte het in die 1440's die eerste keer in Noord-Italië verskyn en is ontwerp om kaartspeletjies mee te speel. Hulle bestaan gewoonlik uit vier stelle van 10 ongeïllustreerde kaarte van aas tot 10, en vier prentkaarte. Tarotspeletjies word nog algemeen in Sentraal- en Suid-Europa gespeel, en Franse tarot is die naasgewildste kaartspel in Frankryk.

In teenstelling hiermee het tarotkaarte vir waarsêery in die laat 18de eeu in Frankryk ontstaan. Die terme "Groot Arcana" en "Klein Arcana" het hulle oorsprong by Jean-Baptiste Pitois (1811-'77), wat onder die naam Paul Christian geskryf het.Ronald Decker, Thierry Depaulis, and Michael Dummett. A Wicked Pack of Cards. The Origins of the Occult Tarot. New York. St. Martin's Press, 1996 In hulle huidige vorm is die Klein Arcana dikwels geïllustreer; 'n konvensie wat in 1910 gewild geraak het danksy die Rider-Waite-tarot. As hulle saam met 'n kaart van die Groot Arcana in waarsêery gebruik word, dui die Klein Arcana-kaarte op klein besonderhede en daaglikse insigte.

Tarotkaarte vir waarsêery is geskoei op die Italiaanse speelkaarte en het gewoonlik 56 kaarte, met 14 in elke stel: Stawe (ook knuppels, klawers of towerstawwe), Bekers (ook kelke, drinkbekers), Swaarde (ook lemme) en Pentagramme (ook munstukke, skywe of ringe). Die vier prentkaarte is gewoonlik die boer, ridder, vrou/koningin en heer/koning. Latere pakke wat op die Franse speelkaarte van klawers (♣), harte (), skoppens (♠) en diamante () geskoei is, het net drie prentkaarte per stel: 'n boer, vrou en heer.

Simboliek
In okkulte tarot verteenwoordig die Klein Arcana relatief alledaagse aspekte van die lewe. Die prentkaarte verteenwoordig die mense wat jy ontmoet.

Elke stel het eiesoortige eienskappe en verbintenisse wat gewoonlik die volgende behels:

 Latynse speelpak Franse speelpak Element Klas Eienskappe Bekers (ook kelke, drinkbekers)  Hartens Water Geestelikes Emosies en liefde Pentagramme (ook munstukke, skywe of ringe)  Ruitens Aarde Handelaars Materiële, besittings Stawe (ook knuppels, klawers of towerstawwe)  Klawers Vuur Ambagsmanne Kreatiwiteit en wil Swaarde (ook lemme)  Skoppens Lug Adellikes en militêre Rede, wysheid en intellek

Galery van kaartstelle
Die illustrasies hier onder is van die Rider-Waite-tarot, 'n gewilde pak kaarte. Dit is opgedeel in stelle en volgens waarde.

Bekers

Pentagramme

Stawe

Swaarde

Sien ook
Die Groot Arcana

Verwysings

Skakels

Arcana, Klein